**Referat af bestyrelsesmødet mandag den 15. september 2014 kl. 2000 hos Allan, Valdemarsgade 1 B**

Til stede var Bo, Ninna, Allan og Lars (en del af tiden). Timothy var til stede under behandlingen af punkt 5.

1. Godkendelse af referat fra sidste møde

*Godkendt*

1. Godkendelse af dagsordenen

*Godkendt*

1. Status på bagtrapperne; arbejdet skrider frem.

*De der ikke har valgt en farve til deres køkkendøre, har stadig mulighed herfor ved at sætte en seddel på døren med angivelse af farve.*

1. Vandskader på Anitas lejlighed. Vedligeholdelse af den overliggende lejlighed.

*Anitas overbo er ikke til sinds at betale for den ikke-forsikringsdækkede skade lige som han ikke synes at foreningen skal bedømme om hans lejlighed har en sådan stand at bygningsforsikringen vil dække skader som udgår fra denne. Bestyrelsen vil kontakte ham for om muligt at gøre ham forståeligt at vi ikke kan lade stå til på et område der er væsentligt for foreningen.*

1. Vandskade i 1 B, Jesper og Katrines lejlighed. Vedligeholdelse af rør.

*Timothy oplyste at skaden er under udbedring ved udtørring af vand i vægge og loft. Rør er repareret. Allan oplyste at de lodrette rør ifølge vores vedtægter er foreningens og vedligeholdes af denne. De rør der udgår fra forgreningen er det enkelte medlems og vedligeholdes af dette. Vandskader der udgår fra alle rør er dækket af forsikringen. De skader som måtte være omfattet af en undtagelses i forsikringen, skal erstattes af den ansvarlige, det væres sig foreningen eller det enkelte medlem. Der kunne hos den skadelidte være et behov for at tegne en kaskoforsikring mod sådanne skader. Allan vil undersøge om det er muligt at tegne en sådan forsikring.*

1. Udestående murerarbejder

*Vi har brug for at entrere med en murer som vil påtage sig mindre reparationsarbejder. Allan undersøger.*

1. Skilte på haner til lukning af vandforsyningen med angivelse af de afsnit der lukkes for.

*Ninna beder bbb om at udføre opgaven.*

1. Opdatering af fortegnelse over ejere og lejere – kan det afsluttes?

*Lars afslutter den og underretter administrator.*

1. Arbejdsdag. Planer – organisering.

*Lars udarbejder en liste over opgaver vi kunne løse på arbejdsdagen. Allan indkøber øl og vand.*

1. Eventuelt

*Restaurationens affaldscontainer er utæt. Allan påtaler dette over for denne.*

*Allan beder administrator om at udsende generalforsamlingsreferat til medlemmerne.*

**Næste møde afholdes den 20. oktober kl. 20 hos Allan**